আমাদের স্মরণ রাখতে হবে শুধু মাথা পিছু আয় বিবেচনায় বিশ্বব্যাংক বাংলাদেশকে নিম্ন মধ্যম আয়ের দেশ হিসেবে ঠাঁই দিলেও এটি আনুষ্ঠানিকভাবে স্বীকৃতি প্রদান করবে জাতি সংঘ। তার আগেই জাতিসংঘের বোর্ড সভায় এটি অনুমোদিত হতে হবে। জাতিসংঘের বেঁেধ দেওয়া ৩টি সূচকের মধ্যে একটিতে নির্দিষ্ট মান অতিক্রম করেছে বাংলাদেশ। অন্য দু’টিও মোটামুটিভাবে কাছাকাছি। মাথাপিছু আয় বাড়িয়ে মানুষের ক্রয় ক্ষমতা বাড়ানো ও মানব সম্পদ উন্নয়নের সূচকে সামান্য অগ্রগতি হলেই জাতিসংঘের কাছ থেকে আনুষ্ঠানিকভাবে মধ্যম আয়ের দেশ হিসাবে স্বীকৃতি পাবে বাংলাদেশ। তবে তার জন্য ৩/৪ বছর সময় লাগবে বলে জানিয়েছেন প্রধানমনস্ত্রী ও অর্থমন্ত্রী।